标题：1066年
纪年
丙午年（马年）；
辽咸雍二年；
北宋治平三年；
西夏拱化四年；
越南龙彰天嗣元年；
日本治历二年
大事记
　　1月5日——爱德华，英格兰国王（出生约1004年）哈罗德二世，英格兰国王（出生约1022年）苏洵，北宋诗人（出生1009年）辽道宗将国号从契丹恢复为辽。英国9月29日——诺曼底公爵威廉在英格兰登陆。10月14日——黑斯廷斯战役：威廉一世战胜哈罗德二世征服英格兰。
本年年表
谅祚攻宋大顺城
治平三年（1066）、夏拱化四年九月，谅祚亲自率领西夏数万大军进入庆州（今甘肃庆阳），围攻大顺城（今甘肃华池东北），环庆路经略安抚使蔡挺下令沿边人户全部进入城堡，不得派兵出战，在城堡周围护城壕中布满铁蒺藜，西夏士兵多被铁蒺藜所伤。谅祚围攻大顺城三天后，仍然一无所获，于是谅祚亲自披挂上马，上前线督战。蔡挺命令蕃官赵明带领八百名弓弩手埋伏在城外，宋军箭如雨下，谅祚也被射中，被迫撤离了大顺城。但谅祚并未死心，他在撤退过程中又分别向柔远寨（今甘肃华池）等地发起进攻，焚毁了宋朝屈乞等三个村落。柔远寨本来并不算坚固，但蔡挺早巳在此布下重兵加以防守，宋将张玉驻守柔远呰，西夏大军到达后，张玉挑选三干名精锐士兵向西夏军队发起突然袭击，西夏军队大败而逃，撤离了柔远寨。此后，西夏军队又多次向大顺城发动进攻，但均未能得逞。
宋英宗立太子
治平三年（1066）十一月，宋 英宗患病以后，服了一个多月的药，仍不见好转。监察御史里行刘庠建议宋英宗早立太子，宋英宗十分反感。宰相韩琦告诫颖王赵顼不离宋英宗左右。其后，宋英宗病情突然加重，执政大臣恭请圣安后，宰相韩琦对宋英宗说：陛下很长时间未听朝政了，朝野上下一片惊慌，应该尽早立太子以稳定动荡不安的政局。宋英宗勉强答应了这一建议，写下"立大王为皇太子"数字，韩琦不知"大王"指谁，宋英宗不得已又将"颖王顼"数字写在其后。韩琦立即召来宦官高居简，将宋英宗御笔所写交给翰林学士，于是翰林学士承旨张方平到宋英宗病床前听取圣旨，张方平得到宋英宗御笔后，起草了一份诏书，立颖王赵顼为皇太子，这就是宋神宗。
宋庠卒
治平三年（1066）四月，北宋著名文学家宋庠去世。宋英宗亲自为他的墓碑题写“忠规德范之碑”，以表彰他的功绩。宋庠和他的弟弟宋祁自参加科举考试开始，便以文章著称于天下，宋庠尤其擅长诗和赋。平时生活俭朴，不好声色，格外爱好读书，至死不厌。在任官期间，清正廉洁，奉公守法。虽然位至宰相，，但颇具儒生风范，遇事总是分辨是非，曾与宰相吕夷简不合，被迫出知扬州（今江苏扬州）。皇祐元年（1049）再度出任宰相，但在任职期间并无多大建树，其后被罢相位。死后朝廷追赠宋庠谥号为元宪。
司马光撰《通志》
治平三年（1066）四月，宋英宗命令龙图阁直学士司马光编撰历代君主与臣子之间事迹以供皇帝审阅。司马光上书朝廷，说自己年幼时，便已涉猎史书，总觉得纪传体史书文字繁多，就算专门读书的人也不可能读完，更何况陛下身为皇帝，日理万机，要想全部了解前人的得失，实在不容易。鉴于这种情况，司马光着手将上自战国、下迄五代的历史除在正史之外，兼采用其它书籍的记载，按照《左氏春秋》的体例编写成一套书，名字叫做《通志》，凡是关系到国家兴衰或与老百姓休戚相关的事，善的可以使帝王加以效法，丑恶的东西则让帝王引以为戒。与此同时，司马光还大量删减浮见文字，希望此书能使陛下阅览方便，而且能长些见识。但司马光认为凭自己个人的力量是完不成这一任务的。当时司马光仅仅将《通志》战国部分的八卷呈交宋英宗，宋英宗看后，命令他继续完成这一项工作。司马光在奏章中还希望宋英宗仍将自己今后所编写的书名叫做《通志》。这部书纵横千余年，任务繁重，司马光建议宋英宗抽调翁源县（今广东翁源）县令刘恕、将作监主簿赵君锡二人同自己一道完成这一巨著。宋英宗同意了司马光的建议，但其后赵君锡父亲去世，没有参加编写工作，由国子监直讲刘做代替赵君锡，参加编写《通志》的工作。
苏洵逝世　　
文学家苏洵（1009——1066）。洵字明允，眉山（今属四川）人。与子轼、辙称“三苏”，洵为老苏。著有《嘉祐集》。
通鉴记载
英宗体乾应历隆功盛德宪文肃武睿圣宣孝皇帝治平三年（辽咸雍二年。丙午，一零六六年）
春，正月，丁巳，辽主如鸭子河。
壬申，以翰林学士、知制诰范镇为翰林侍读学士、知陈州。初，镇草韩琦迁官制，称引周公、霍光，谏官吕诲驳之；于是琦表求去位，镇批答曰：“周公不之鲁，欲天下之一乎周。”帝以镇不当引圣人比宰相。其意谓琦去位，则讴歌讼狱不归京师，欲罢镇内职。执政因谕镇令自请外，而有是命。
帝于制诰多亲阅，有不中理，必使改之，尝谓执政曰：“此人君谟训，岂可褒贬失实也！”
先是知制诰韩维奏事便殿，尝言：“人君好恶，当明见赏刑以示天下，使人知所避就，则风俗可移。”又言：“思虑不能全无过差，假如陛下误有处分，改之则足以彰纳善从谏之美。”及镇补外，维言：“镇诚有罪，自可明正典刑。若其所失止在文字，当含容以全近臣体貌。陛下前黜钱公辅，中外以为太重。今又黜镇而众莫知其所谓，臣恐自此各怀疑惧，莫敢为陛下尽忠者矣。”
癸酉，契丹改国号曰大辽。
乙亥，宣徵南院使、武安节度使程戡卒。戡守延州凡六年，安重习事，治不近名，然不为言者所与。初，延州夹河为两城，雉堞卑薄，尝为夏贼攻围，登九州台，下瞰城中。戡调兵大，大增筑之，后以为利。横山猷豪怨谅祚，欲以属叛，取灵、夏，来求兵为援，戡言：“豺虎非其相搏，则未易取也。痈疽非其自溃，则未易攻也。谅祚久悖慢，当乘此听许，以蛮夷攻蛮夷，中国之利也。”会帝不豫，大臣重生事，遂寝不报。自以年过七十，告老，章凡十数上，终弗听。遣中使赍手诏问劳，赐茶、药、黄金，乃再上章曰：“臣老疾剧矣，高奴屯劲兵，为要地，岂养病所邪！”还，至澄城，卒；赠太尉，谥康穆。
辛巳，以端明殿学士、知徐州张方平为翰林学士承旨。初，帝谓执政，学士独王珪能为诏，馀多不称职，因问：“方平文学如何？”欧阳修对曰：“方平亦有文学，但挟邪不直。”曾公亮以为不闻其挟邪，赵概又以为无迹，故卒命之。帝尝问治道体要，方平以“简易诚明”为对，帝不觉前席曰：“朕昔奉朝请，望侍从大臣以谓皆天下选人，今多不然。闻学士之言，始知有人矣。”
命翰林学干冯京修撰《仁宗实录》。
壬午，罢三司推勘官。初，诏三司举京朝官一人，专领推勘事，至是三司奏以为不便，罢之，然议者不以罢之为便也。
癸未，辽主如山榆淀。
先是工部员外郎兼侍御史知杂事吕海与侍御史范纯仁、监察御史里行吕大防合奏曰：“伏见参知政事欧阳修，首开邪仪，以枉道悦人主，以近利负先帝，将陷陛下于过举之讥。”龙图阁直学士司马光，亦上疏请罢追崇之仪，皆不报。诲等论列不已，而中书亦以札子自辩。帝意向中书，然未即下诏也。执政乃相与密议，欲令皇太后下手书，尊濮安懿王为皇，夫人为后，皇帝称亲，又令帝下诏谦让，不受尊号，但称亲，即园立庙，以示非帝意，且欲为异日推崇之渐。
丙子，中书奏事垂拱殿，时韩琦以祠祭致斋，特遣中使召与共议。既退，外间言濮王已议定称皇，欧阳修手为诏草二通，一纳上前。日中，太后果遣中使赍实封文书至中书，执政相视而笑。诲等闻之，即纳缴御史告敕，居家待罪，乞早赐黜责，帝以御宝封告敕，遣内侍趣诲等令赴台供职。诲等以所言不用，虽受告敕，犹居家待罪。
丁丑，中书奉事，帝又遣中使召韩琦同议，即降敕称：“准皇太后手书，濮安懿王、谯国太夫人王氏、襄国太夫人韩氏、仙游县君任氏，可令皇帝称亲，仍尊濮安懿王为濮安懿皇，谯国、襄国、仙游并称后。”又降敕，称帝手诏：“朕面奉皇太后慈旨，已降手书如前。朕以方承大统，惧德不胜，称亲之礼，谨尊慈训；追崇之典，岂易克当！且欲以茔为园，即园立庙，俾王子孙主奉祠事。皇太后谅兹诚恳，即赐允从。”又诏：“濮安懿王子瀛州防御使岐国公宗朴，候服阕除节度观察留后，改封濮国公，主奉濮王祀事。”
庚辰，吕诲等又奉：“臣等本以欧阳修首启邪议，诖误圣心，韩琦等依违附会不早辨，累具弹奏，乞行朝典。近睹皇太后手书，追崇之典，并用哀、桓衰世故事，乃与政府元议相符。中外之论，皆以为韩琦密与中官苏利涉、高居简往来交结，上惑母后，有此指挥，盖欲归过至尊，自掩其恶，欺君负国，乃致如此，首议之臣，安得不诛！臣等待罪于家，屡蒙诏旨促令供职，而踧?未敢承命，以此故也。若必使臣等就职，则当合班庭争以救朝廷之失，虽陛下容纳直言，为天下所闻，而臣等不能早悟明主之罪，益深重矣，岂可复居言路，为耳目之官哉！”帝令中书降札子，趣使赴台供职，而诲等缴还札子并后所奏九状，申中书坚辞台职。
是日，诏避濮安懿王名下一字，置濮安懿王园令一人，以大使臣为之；募兵二百人，以奉园为额；又令河南置柏子户五十人，命带御器械王世宁、权发遣户部判官张徵度濮安懿王园庙地图上；皆从中书所请也。
壬午，诏罢尚书省集议濮安懿王典礼。中书进呈吕诲等所申奏状，帝问执政当如何，韩琦对曰：“臣等忠邪，陛下所知。”欧阳修曰：“御史以为理难并立，若以臣等为有罪，即当留御史；若以臣等为无罪，则取圣旨。”帝犹豫久之，乃令出御史；既而曰：“不宜责之太重。”于是诲罢侍御史知杂事，以工部员外郎知蕲州；范纯仁以侍御史通判安州；吕大防落监察御史里行，以太常博士知休宁县。故事，知杂御史解官皆有诰词，时知制诰韩维当直，又兼领通进银台司上下封驳事，执政恐维缴词不肯草制及封驳敕命，遂径以敕送吕诲等家，仍以累不遵禀圣旨赴台供职为诲等罪。维言：“罢黜御史，事关政体，而不使有司预闻，纪纲之失，无甚于此。宜追还诲等敕命由银台司，使臣得申议论以正官法。”又言：“诲等能审论守职，国之忠臣，计其用心，不过欲陛下尽如先王之法而止耳。士大夫贪固宠利，厚赏严罚，犹恐此风不变；而复内牵邪说，贬斥正人，自此陛下耳目益壅蔽矣。”又求对，极论其失，请追还前敕，令百官详议以尽人情，复召诲等还任旧职以全政体，皆不从。是日，诏翰林学士、知制诰、御史中丞、知杂各举御史两人，以起居舍人、同知谏院傅尧俞兼侍御史知杂事。
司马光言：“窃闻吕诲、范纯仁、吕大防，因言濮王典礼事尽被责降，中外闻之，无不骇愕。臣观此三人，忠亮刚正，忧公忘家，求诸群臣，罕见其比。今一旦以言事太切，尽从窜斥，臣窃为朝廷惜之！臣闻人君所以安荣者，莫大于得人心。今陛下徇政府一二人之情，违举朝公议，尊崇濮王，过于礼制。天下之人，已知陛下为仁宗后，志意不专，怅然失望，今又取言事之臣群辈逐之，臣恐累于圣德，所损不细，闾里之间，腹非窃叹者多矣。伏望圣慈，亟令诲等还台供职，不则且为之别改近地一官，亦可以少慰外人之心也。”
吕公着言：“吕诲等以论事过当，并从责降，闻命之始，物论腾沸，皆云陛下自即位以来，纳善从谏之风，未形于天下；今诲等又全台被黜，窃恐义士钳口，忠臣解体。且自古人君，纳谏则兴，拒谏则亡，兴亡之机，不可不审。愿陛下以天地之量，包荒含垢，特追诲等敕命，令依旧供职，则天下幸甚！”
二月，乙酉朔，白虹贯日。
命殿中丞苏轼直史馆。帝在籓邸，闻轼名，欲以唐故事召人翰林，知制诰，韩琦曰：“苏轼，远大之器也，它日自当为天下用，要在朝廷培养。久而用之，则人无异辞，今骤用之，恐天下未必皆以为然，适足累之也。”帝曰：“与修起居注，可乎？”琦曰：“记注与制诰为邻，未可遽授；不若于馆阁中择近上贴职与之，且请召试。”帝曰：“未知其能否，故试；如苏轼，有不能邪？”琦言不可，乃试而命之。它日，欧阳修具以告轼，轼曰：“韩公可谓爱人以德矣。”
甲午，辽驿召武定军节度使姚景行入见。辽主问以治道，奏对称旨，复拜南院枢密使。又召入内殿，出御书及太子书示之。辽主尝有意南伐，问景行曰：“宋人好生边事，如何？”景行曰：“自圣宗与宋人和好，迨今几六十年，若以细故用兵，恐违先帝成约。”辽主以为然，遂止。
乙巳，颍王府翊善邵亢奏：“皇子颍王，天质早茂，姻媾及期。方陛下即位之初，而元嗣克家之日，推之于礼，莫重于斯。臣伏见国朝亲王聘纳，虽《开宝通礼》具有旧仪，而因循未尝施行。欲乞下太常礼院博采旧典，修撰颍王聘纳仪范，其故事非礼者悉罢之。”诏礼院详定。礼院奏：“《开宝通礼》，亲王纳妃，有纳采、问名、纳吉、纳成、请期、亲迎、同牢之礼，国朝未尝用。今检《国朝会要》皇亲婚会礼，物数请如《会要》故事。”从之。
三月，丁巳，赐群臣御筵于诸园苑。
己未，彗星晨见于壁，长七尺许。
辛酉，起居舍人、同知谏院傅尧俞、侍御史赵鼎、赵瞻自使辽归，以尝与吕诲言濮王事，家居待罪。而尧俞辞新除侍御史知杂事告牒不受，稽首帝前曰：“臣初建言在诲前，今诲等逐而臣独进，不敢就职。”帝数谕留尧俞等，尧俞等终求去，乃以尧俞知和州，鼎通判淄州，瞻通判汾州。
司马光言：“比蒙圣恩，宣谕濮王称亲事，云‘此事朕不欲称，假使只称濮王与仙游县君，有何不可！’臣乃知陛下至公，初无过厚于私亲之意，直为政府所误，以致外议纷纷。必谓旦夕下诏罢去亲名，其已出台官当别有除改，见任台官亦优加抚谕，使之就职。今忽闻傅尧俞等三人相继皆出，此政府欲闭塞来者，使皆不敢言，然后得专秉大权，逞其胸臆耳。伏望特发宸断，召还尧俞等，下诏更不称亲。如此，则可以立使天下愤懑之气化为欢欣，诽谤之语更为讴歌矣。”不过。光遂奏请与尧俞同责，因家居待罪。又奏：“陛下即位之年，臣已曾上疏预戒追尊之事；及过仁宗大祥，臣即与尧俞诣政府，白以为人后者不得顾私亲之义；当两制、礼官共详时，臣又独为众人手撰奏草。若治其罪，臣当为首。其吕诲等系后来论列，既蒙遣逐，如臣者岂宜容恕！纵陛下至仁，特加保庇，臣能不愧于心乎！”又奏乞早赐降黜，凡四奏，卒不从。
壬戌，以屯田员外郎、签书江宁节度判官事孙昌龄为殿中侍御史，太常博士、监永丰仓廓源明为监察御史里行。源明，劝子也。
甲子，以都官员外郎黄炤为侍御史，太常博士蒋之奇为监察御史里行。
初，命王珪等举官，已除孙昌龄及郭源明，而尚阙两员，中书以珪等前所举都官员外郎孔宗翰等七名进，而炤中选。帝又特批“之奇与御史”。欧阳修素厚之奇，前举制科不久等，尝诣修，盛言追崇濮王为是，深非范百禄所对，修因力荐之，即与炤并命。之奇入对，帝面谕曰：“朕向览卿所对策，甚善，而有司误遗，故亲有是除。”之奇，宜兴人，堂从子。宗翰，道辅子也。
是日，纳故宰相向敏中孙女为皇子颍王妇，封安国夫人。先是禁中遗使泛至诸臣家为王择配，记室韩维奏：“宜选勋望之家，精拣淑媛，考古纳采、问名之义，以礼成之，不宜苟取华色而已。”帝嘉纳之。
戊辰，帝亲录囚。
庚午，以彗出，避正殿，减常膳。帝对枢臣，以彗为忧。胡宿请备边。吕公弼曰：“彗非小变，不可不惧。陛下宜侧身修德以只天戒，臣恐患不在边也。”
新除监察御史里行郭源明奏免除命，乞追还吕诲等。诏听源明免，以告牒纳中书。
辛未，手诏曰：“朕近奉皇太后慈旨，濮王令朕称亲，仍有追崇之命。朕惟汉史，宣帝本生父称曰亲，又谥曰悼，裁置奉邑，皆应经义。既有典故，遂遵慈训，而不敢当追崇之典。又以上承仁考庙社之重，义不得兼奉私亲，故但即园立庙，俾王子孙世袭濮国，自主祭祀，远嫌有别，盖欲为万世法，岂皆权宜之举哉！而台官吕诲等，始者专执合称皇伯、追封大国之义，朕以本生之亲，改称皇伯，历考前世，并无典据，追封大国，则又礼无加爵之道。自罢议之后，诲等奏促不已，忿其未行，乃引汉哀帝去恭皇定陶之号、立庙京师、干乱正统之事，皆朝廷未尝议及者，历加诬诋，自比师丹，意欲摇动人情，眩惑众听。以致封还诰敕，擅不赴台，明缴留中之奏于中书，录传讪上之文于都下。暨手诏之出，诲等则以称亲立庙皆为不当。朕览诲等前疏，亦去‘生育之恩，礼宜追厚，俟祥禫既毕，然后讲求典礼，褒崇本亲。’今乃反以称亲为非，前后之言，自相抵牾。傅尧俞等不顾义礼，更相倡和，既挠权而示众，复归过以取名。朕姑务含容，止命各以本官补外，尚虑搢绅士民，不详本末，但惑传闻，欲释群疑，理当申谕。宜令中书门下俾御史台出榜朝堂及进奏院遍牒告示，庶知朕意。”
命左谏仪大夫、天章阁待制兼侍讲李受赴谏院供职。
癸酉，诏曰：“去秋以来，雨潦为沴，今星躔生变；咎证昭灼，故避殿撤膳，夙夜惕厉。永惟四海之内，狱讼烦冤，调役频冗，与鳏寡孤独死亡贫苦，甚可伤也！转运使、提点刑狱，分行省察而矜恤之，利病大者悉以闻，庶仁恩家至，副朕寅畏之心焉。”
辛巳，彗星见于昴，如太白，长丈五尺；千午，孛于毕，如月。
夏，四月，甲申朔，观文殿学士、户部侍郎孙沔自环庆改帅鄜延；未至，卒于道，赠兵部尚书，谥威敏。沔居官以才力闻，然喜燕游，好色，故中间坐废。
丙戌，礼院言：“濮安懿王建庙，当行祭告，而宗朴丧服未除，请权以本宫诸弟摄事，其祝文令教授为之。”
初，命翰林学士冯京撰祝文，京言本院未有体式，乞下礼院议。礼院议称“皇帝某谨遣官恭告于亲濮安懿王”。既而以前诏俾王子孙奉祠事，乃更定此议。
帝尝以称亲之议质于天章阁待制兼侍讲王猎，猎以为不可。帝曰：“王相待素厚，亦持此说邪？”猎对曰：“臣被王恩厚，故不敢以非礼名号加于王，所以为报也。”
命密州观察使宗旦同知大宗正司事。宗旦居所生母丧，以孝闻。始请别择地以葬，岁时奠祀，后着为法。
己丑，赐工部侍郎致仕皇甫泌帛一百匹。泌献所着《周易精义》等书，故有是赐。
赐真定府僧怀丙紫衣。初，河中府浮梁，用铁牛八维之，一牛且数万斤。后水暴涨绝梁，牛没于河，募能出之者。怀丙以二大舟实土，夹牛维之，用大木为权衡状钩牛，徐去其土，舟浮牛出。转运使张焘以闻，而有是赐。
以工部郎中、天章阁待制陆诜为兵部郎中、鄜延路都总管、经略安抚使，兼知延州。
赠皇后弟内殿崇班高士林德州刺史。士林，将家子，独喜学，帝尝以“谨守法律”四字诲之，曰：“能如此，则为良吏矣。”每欲进擢，后屡辞。既卒，始追赠焉。明年，又赠节度使。
乙未，颍王府翊善、同修起居注邵亢，以知制诰、知谏院兼判司农寺。于是帝谓颍王曰：“翊善端直朴厚，已擢为谏官矣。”王顿首谢。
以金部员外郎、天章阁侍讲傅卞为起居舍人、同知谏院。卞议濮王典礼，与执政意合，故骤进。
以度支郎中王稷臣直集贤院，充颍王府翊善，令于皇子两位供职。
辛丑，命龙图阁直学士兼侍讲司马光编历代君臣事迹。于是光奏曰：“臣自少以来，略涉群史。窃见纪传之体，文字繁多，虽以衡门专学之士，往往读之不能周浃，况于帝王日有万几，必欲遍知前世得失，诚为未易。窃不自揆，常欲上自战国，下至五代，正史之外，旁采它书，凡关国家之盛衰，系生民之休戚，善可为法，恶可为戒，帝王所宜知者，略依《左氏春秋传》体，为编年一书，名曰《通志》，其馀浮冗之文，悉删去不载，庶几听览不劳而闻见甚博。私家区区力不能办，徒有其志而无所成。顷臣曾以战国时八卷上进，幸蒙赐览。今所奉诏旨，未审令臣续成此书，或别有编集。若续此书，乞亦以《通志》为名。其书上下贯串千馀载，固非愚臣所能独修。伏见翁源县令、广南西路经略安抚司句当公事刘恕，将作监主簿赵君锡，皆以史学为众所推，欲望特差二人与臣同修，庶使得早成书，不至疏略。”诏从之，而令接所进八卷编集，俟书成，取旨赐名。其后君锡以父丧不赴，命太常博士、国子监直讲刘分攵代之。恕，筠州人；君锡，良规之子；分攵，敞弟也。
司空致仕郑国公宋庠卒。帝方以灾异避正殿，有司误奏毋临丧，乃为挽辞二篇赐之，赠太尉兼侍中，谥元宪。帝为篆其墓碑曰“忠规德范之碑”。
庠与弟祁，以文学名擅天下，俭约，不好声色，读书至老不倦。尤畏法，在扬州，使工甓堂涂，取卮酒与之，后知误取公使，立偿之，而取予者皆被罚。自初执政，遇事辄分别是非可否，用是斥退；及再登用，遂浮沉自安。然天资忠厚，尝曰：“逆作悖明，残人矜才，吾终身弗为也。”沈邈尝为京东转运使，数以事侵庠；及庠在洛阳，邈子为府属所恶，欲治之以法，庠独不肯，曰：“是安足罪也！”人以此益称其长者。
戊申，以河东转运使吴充为盐铁副使。帝雅知充，数问充所在。会充入觐，帝谕以教授时事，嘉劳之。居河东才半岁，即召入。
枢密副使、礼部侍郎胡宿，屡乞致仁；庚戌，罢为吏部侍郎、观文殿学士、知杭州。
以殿前都虞候、容州观察使郭逵迁检校太保、同签书枢密院事。同签书枢密院事自逵始。
于是知制诰邵必当制，草词以进，言逵武力之士，不可置庙堂，望留诰敕与执政熟议；弗听。逵既入西府，众多不服，或以咎韩琦，琦曰：“吾非不知逵望轻也。故事，西府当用一武臣，上欲命李端愿，吾知端愿倾邪，故以逵当之。”知谏院邵亢、御史吴申、吕景交章论：“祖宗朝，枢府参用武臣，如曹彬父子、马知节、王德用、狄青，勋劳为天下所称则可，逵黠佞小才，岂堪大用！”不报。
壬子，司天监奏彗星浸微，群臣诣合门拜表，乞御正殿，复常膳，不许；三表，乃许之。
是月，辽境霖雨。
五月，乙丑，诏：“河北战兵三十万，陕西战兵四十五万并义勇，令本路都总管常加训练，毋得占役。”时边臣或奏请增兵，朝廷以为兵数不少，故降是诏。
是日，彗行至张而没。
戊辰，帝谓宰臣曰：“朕日与公等相见，每欲从容讲论治道，但患进呈文字颇繁，多不暇及。中书常务有可付有司者，悉以付之。”自是中书细务止进熟状，及事有定制者归有司，中书降敕而已。
庚午，诏中书、枢密，自今朔望会于南厅。
吏部流内铨进编修《铨曹格敕》十四卷。
右武卫在将军、果州刺史叔褒领文州团练使。
初制，宗室入学，十五以上通两经者，大宗正以闻，命官试论及大义，中者度高下赐出身或迁官。至是叔褒试所学中格，故有是命。叔褒，德恭曾孙也。
乙亥，辽主驻特古里。
丁丑，以屯田员外郎王克臣子孝庄为右屯卫将军、驸马都尉，赐名师约，以尚德宁公主故也。初，帝数称唐公主多下嫁名人，及选得师约，其父子皆业进士，令至宰相第，试以诗，并其所业赋一编进御。召见清居殿，又谕以毋废学，后又出经籍及纸笔墨砚赐之。
辛巳，辽以户部使刘诜为枢密副使。诜为户部使，岁入羡馀钱三十万缗，故有是擢。
六月，乙酉，以驾部郎中、知磁州李田监淄州盐酒税务。嘉佑六年，始置考课法。至是考课院言田再考在劣等，故有是命。坐考劣降等自由始。
丙戌，回鹘贡于辽。
丁亥，免陆诜正衙令，入见，帝劳问之曰：卿岭外处画，无不当者，鄜延最当边境，故选用卿。今将何先？”诜曰：“边事难以遥度，抑未审陛下意在安静，或欲示威也？”帝曰：“大抵边陲宜以安静为务。昨王索为朕言：‘朝廷与帅臣常欲无事，自馀将校，无不生事要功者。’卿谓此言如何？”诜曰：“素言是也。陛下能责任将帅，令疆埸无事，即天下幸甚。”
辛卯，以太常博士刘庠为监察御史里行。庠私议濮王事与执政意合，故命以言职。
壬辰，赠故霸州文安县主簿、太常礼院编纂礼书苏洵光禄寺丞。所修书方奏，未报而洵卒，赐其家银绢各百两匹。其子轼辞所赐，求赠官，既从之，又特敕有司具舟载其丧归蜀。
嘉佑初，王安石名始盛，欧阳修亦善之，劝洵与安石游，而安石亦愿交于洵，洵曰：“吾知其人矣。”安石母死，士大夫皆吊，洵独不往。
甲辰，准布贡于辽。
己酉，御崇政殿，疏决在京系囚。
壬子，改清居殿曰钦明，召直集贤院王广渊书《洪范》于屏，谓广渊曰：“先帝临御四十年，天下承平，得以无为。朕方属多事，岂敢言自逸！故改此殿名。”因访广渊先儒论《洪范》得失，广渊对以张景所得最深，遂进景论七篇。明日，复召对延和殿，谓广渊曰：“景所说过先儒远矣，以三德为驭臣之柄，尤为善论。朕遇臣下常失之柔，是以特书此言，置之坐右，以为观省，非特开元《无逸图》也。”
秋，七月，癸丑朔，辽以西北路招讨使萧珠泽为北府宰相，以左伊勒希巴萧惟信为南院枢密使，以同知南院枢密事耶律白为特里衮。
甲寅，以屯田员外郎吴申为殿中侍御史。初，刘庠举申自代，帝曰：“朕固知申。”遂擢用焉。庠，申门人也。自傅卞议濮王事称旨，庠及申私论与卞协，故相继并居言职。
丙辰，辽南院枢密使姚景行致仁。庚申，辽录囚。辛酉，景行复为南院枢密使。
乙丑，以奉国留后虢国公宗谔为保静节度使。于是濮王子孙及鲁王孙各迁官一等，迁者凡二十人。帝之为皇子，辞疾不肯入宫，诏本位长属敦促，宗谔最长，于是劝行。及帝即位，宗谔上十馀章论功，帝不得已，特迁奉国留后。中书召知制诰韩维命辞，再三属之曰：“语勿太深也。”宗谔在籓，素嫉帝。宗谔有疱夫，善羊脍，帝使之为脍两盘，宗谔见，问之，对曰：“十三使之脍也。”宗谔怒，毁器覆肉，笞其庖夫。宗谔性阴狡，所恶婢妾，往往鸩杀之。
丁卯，辽主如藕丝淀。以岁旱，遣使赈山后贫民。
八月，己亥，以龙图阁直学士兼侍讲吕公着知蔡州。公着尝言濮安懿王不当称亲，及颁讳于天下，又请追还吕诲等。皆不从，即称疾求补外官。帝曰：“学士朕所重，岂得轻去朝廷！”公着家居者百馀日，遣内侍杨安道即家敦谕，且戒安道曰：“公着劲直，宜徐徐开晓，语勿太迫也。”又数令其兄公弼劝之。公着起就职，才数月，数上章请出，故有是命。
九月，壬子朔，日有食之。
癸丑，以知制诰、史馆修撰蔡抗为龙图阁直学士、知定州。帝谓抗曰：“第行，且召卿矣。”郡兵番戍，室家留营多不谨，夫归辄首原；抗下令，悉按以法，戍兵感之。
乙卯，命知制诰宋敏求题濮安懿王及三夫人庙主于园。
丙辰，幸天章、宝文阁，命两府观翰林学士王珪所书仁宗御书诗石刻。
初，仁宗立帝为皇子，珪请对而后草诏，后有间珪者。是日，御蕊珠殿召珪，设紫花墩赐坐，劳问久之，召中书授珪兼端明殿学士，且谕曰：“执政员阙，即命卿矣。”翼日，又赐盘龙金盆一，珪惶恐以谢。帝谓曰：“朕知卿忠纯有守，曩者有谗语，朕今释然无疑矣。”珪顿首曰：“非陛下保全，臣何以至此！”
癸亥，诏：“自今待制已上，自迁官后六岁无过，则复迁之，有过亦展年，至谏议大夫止。京朝官四岁磨勘，至前行郎中止。少卿监仍以七十员为定员，有阙即检勘前行郎中迁及四岁以上，校日月之久者次补之。少卿监以上，迁官听旨。如别有劳绩，或因要重任使，特旨推恩者，即不在此例。”
乙丑，以太常博士、监察御史里行马默守本官、通判怀州。初，默弹奏济州防御使李珣犯销金，并匠人送开封府，官吏不能正其罪。又言宗惠女使当如法录问；且请自今外人罪连宗室，大辟皆录问然后断；又言国子监直讲刘分攵轻薄无行，多结交富资举人，不可为开封试官；又言赵及所坏仓米十八万石，当治米所以湿恶；并劾提点仓场李希逸以不觉察，而及等实由希逸举发。默除御史时，分攵有戏言，默用此怒，故妄弹奏分攵。默又屡言濮王不宜称亲，帝以为疏缪，故黜之。御史留庠奏乞留默，弗听。
皇城司尝捕销金衣送开封府，推官窦卞上殿请其狱。会有以内庭为言者，帝疑之，卞曰：“真宗禁销金自掖庭始；今不正以法，无以示天下，且非祖宗立法意。”诏如卞请。
庚辰，知谏院傅卞言：“风闻贵戚奏荐恩泽，未经减定，或托以亲戚，滥及高资商贩之徒。”诏：“自今妃嫔、公主以下，非有服亲若有服亲之夫，无得奏荐。”
是月，夏国主谅祚举兵寇大顺城，入寇柔远寨。烧屈乞等三村，栅段木岭。
初，环庆经略安抚使蔡挺，知谅祚将入寇，即遣诸将分屯要害。以大顺城坚，虽被攻不可破，不益兵；柔远城恶，命副使总管张玉将重兵守之。敕近边熟户入保清野，戒诸寨无得逆战。谅祚将步骑数万攻围大顺三日，蕃官赵明与官兵合击之。谅祚银甲毡帽以督战，挺先选强弩八列于壕外，注矢下射，重甲洞贯，谅祚中流失，遁去。复寇柔远，张玉募胆勇三千人，夜出扰贼营，贼遂惊溃。遣中使赐挺手诏慰劳。谅祚退屯金汤，声言益发步骑，且出嫚辞，须已得岁赐，复攻围大顺城。鄜延经略安抚使陆诜言：“朝廷积习姑息，故贼敢狂悖；不稍加诘责，则国威不立。”即止其岁赐银、帛，牒宥州问故。帝喜曰：“固知此人可倚也。”诏诜得宥州报具闻。而谅祚果大沮，盘桓塞下，取粮而反，卒不敢入寇。又岁俭贫，愿得赐物，乃报言：“边吏擅兴兵，行且诛之矣。”
冬，十月，壬午朔，以仙游县君任氏坟域为园，从礼院所奏也。
癸未，遣西京左藏库副使何次公赍诏赐夏国主谅祚。问所以入寇之故，仍止岁赐银帛。陆诜言：“西戎颇顺矣，不若且赐时服，因以诏问之，彼必感惧。今特遣次公，彼多奸诈，或疑朝廷畏己，则未遽服也。”不从。
甲申，以户部判官、直集贤院王广渊直龙图阁兼侍读，集贤殿修撰周孟阳兼侍讲。
帝不豫，广渊忧思忘食寝，帝自为诏以慰安之曰：“朕疾少间矣。”乙酉，诏两日一御迩英讲读。时帝已不豫，然近臣尚未知也。于是皇子颍王等引仁宗故事以请，从之。
丁亥，诏令礼部三岁一贡举。天下解额，于未行间岁之法已前，率四分取三分。礼部奏名进士，以三百人为额，明经诸科，不得过进士之数。
以同签书枢密院郭逵为陕西四路沿边宣抚使兼权判渭州。逵恳辞签书，帝曰：“初欲授卿宣徵使，虑外人以为罢政，第领枢职往以重使权。”
甲午，诏宰臣、参知政事举才行士可试馆职者各五人。
先是帝谓中书曰：“水潦为灾，言事者多云不进贤，何也？”欧阳修曰：“近年进贤之路太狭，诚当今所患。”帝曰：“何谓进贤路狭？中书常所进拟者，其人皆如何？”修曰：“自富弼、韩琦当国以来，十数年间，外自监司，内则省府，选擢甚精，时亦得人，然皆是钱谷、刑名强干之吏。此所谓用才。臣言进贤路狭，乃馆职也。”帝曰：“如何？”修曰：“朝廷用人之法，自两制选居两府，自三馆选居两制。然则三馆者，辅相养材之地也。往时入三馆有三路，今塞其二矣，此臣所谓太狭也。”帝曰：“何谓三路？”修曰：“进士高科，一路也；大臣荐举，一路也；因差遣例除，一路也。往时进士五人以上及第者，皆得试馆职；第一人及第，不下十年，有至辅相者。今第一人及第，两任凡十年，方得试馆职，而第二人以下无复得试，是高科一路塞矣。往时大臣荐举，随即召试，今止令上簿，候馆阁阙人乃试。而馆阁人初无员数，无有阙时，则上簿者永无试期，是荐举一路又塞矣。唯有因差遣例除者，半是年劳老病之人，此臣之所谓进贤路太狭也。新格置编校官八人，皆用选人，历七年，乃自校勘除校理，此外示尝有所擢用。臣谓此八员者宜仍旧，它员或阙，即令中书择人进拟，庶无遗贤。”故有是诏。因谓辅臣曰：“馆阁养才之地，比欲选数人出使，无可者，公等其各为朕搜肠，虽执政亲戚、世家勿避。朕当亲阅可否。”
于是韩琦、曾公亮、欧阳修、赵概等所举蔡延庆、夏倚、王汾、叶均、刘分攵、章惇、胡宗愈、王存、李常、张公裕、王介、苏棁、安焘、蒲宗孟、陈侗、陈睦、李清臣、朱初平、黄履、刘挚，凡二十人，皆令召试。琦等以人多难之，帝曰：“既委公等举之，苟贤，岂患多也？”乃令先召权提点陕西刑狱、度支员外郎蔡延庆等十人，馀须后试。延庆，齐子也。
丙午，群臣以来岁元会，表上尊号曰体乾应历文武圣孝皇帝，诏不许，五表，乃许之。
十一月，甲寅，以庆州蕃官都巡检使赵明领顺州刺史，以击夏人于大顺城有功也。于是将士及蕃官有功者，随轻重赏之。
戊午，帝不豫。
己巳，归徐国公主于王氏，皇后及皇子颍王、东阳郡王送至第，诏皇后翼日乃归。
司马光奏曰：“今岁彗星彰见，连月乃灭，飞蝗害稼，日有食之。加之陕西、河东夏秋乏雨，禾既不收，麦仍未种；西戎内侮，边鄙未安。而朝廷晏然曾不为意，或以为自有常数，非关人事；或以为景星嘉瑞，更当有福。今者又有佞臣建议，请上尊号；其为欺蔽上天，诬罔海内，孰甚于此！伏望止群臣听上章表，却尊号而弗受，更下诏书，深自咎责，广开言路，求所以事天养民、转灾为福之道。俟圣体康复，天时丰穰，然后推崇徽号，何晚之有！臣承乏侍从，诚见近日群臣皆以言为讳，入则拜手稽首，请加鸿名，出则错立族谈，腹非窃笑，终无一人为陛下正言其不可者，是敢妄进狂瞽，唯圣明采察。”不从。
初，夏人寇大顺，帝问两府：“策将安出？”宰相韩琦请留止岁赐，遣使赍诏往问；枢密使文彦博等曰：“如此，则边衅大矣。”因引宝元、康定之丧师以动帝意。琦曰：“兵家须料彼此。今日御戎之备，大过昔时，且谅祚狂童，岂可比元昊也？诘之必服。”帝竞从琦议，遣何次公往使。朝退，二府以所论不同，各相私语。彦博谓其党曰：“渠自言料敌，且观渠所料。”逾月，次公还，以谅祚表进。帝已卧疾，辅臣因入问起居毕，琦扣御榻曰：“谅祚服罪否？”帝力疾顾琦曰：“一如所料。”谅祚所上表，虽云“受赐累朝，敢渝先誓”。然尚多游辞，归罪于其边吏。乃复赐诏诘之，令专遣使别贡誓表，具言：“今后严戎边上酋长，各守封疆，不得点集人马，辄相侵犯。其鄜延、环庆、泾原、秦凤等路一带，久系汉界熟户，并顺汉西蕃，不得更行劫掳，及逼胁归投。所有汉界不逞叛亡之人，亦不得更有招纳。苟渝此约，是为绝好。馀则遵依先降誓诏，朝廷恩礼，自当一切如旧。”
先是帝久服药，监察御史里行刘庠奏请立皇太子，帝不怿，封其奏。一日，宰相韩琦等问起居退，颍王出寝门，忧形于色，顾琦曰：“奈何？”琦曰：“愿大王朝夕勿离左右。”王曰：“此乃人子之职。”琦曰：“非为此也。”王感悟去。帝自得疾，不能语，凡处分事皆笔于纸。
十二月，壬午，辽以知枢密院事杨绩为南院枢密使，以枢密副使刘诜参知政事。丁酉，以西京留守哈珠为南院大王，旋出萧珠泽为武定军节度使。
辽主以杨绩旧臣，特诏燕见，论古今治乱，人臣邪正。辽主曰：“方今群臣忠直，耶律玦、刘诜而已。然诜不及玦之刚介。”绩拜贺曰：“何代无贤，世乱则独善其身，主圣则兼善天下。陛下区分邪正，陟黜分明，天下幸甚！”辽主又尝谕诜曰：“卿勿惮宰相。”时北院枢密使耶律伊逊势焰方炽，诜奏曰：“臣于伊逊尚不畏，何宰相之畏！”伊逊衔之，相与排诋。未几，出诜为保静军节度使。
辛丑，帝疾增剧，辅臣问起居罢，琦复奏曰：“陛下久不视朝，中外忧惶，宜早立皇太子以安众心。”帝颔之。琦请帝亲笔指挥，帝乃书曰：“立大王为皇太子。”琦曰：“必颍王也，烦圣躬更亲书之。”帝又批于后曰：“颍王顼。”琦曰：“欲乞即今晚宣学士降麻。”帝复颔之。琦召内侍高居简，授以御札，命翰林学士草制。学士承旨张方平至榻前禀命，退而草制。壬寅，立皇子颍王顼为皇太子。帝既用辅臣议立皇太子，因泫然下泪，文彦博退谓韩琦曰：“见上颜色否？人生至此，虽父子亦不能无动也。”琦曰：“国事当如此，可奈何？”皇子始闻命，辞于榻前者久之。
癸卯，大赦，赐文武官子为父后者勋一转。
乙巳，诏以来年正月十九日册皇太子，翰林学士承旨张方平为礼仪使，翰林学士王珪撰册文，钱明逸书册，知制诰宋敏求书宝。
是年，辽放进士张臻等百一人。